**Informasjon til beboere om rehabilitering av pipeløpene**  
  
**Rehabilitering av pipeløpene**

Kort fortalt så senkes det stålrør ned i de gamle pipeløpene. Dette gjøres først og fremst fra taket.

Eksisterende ildsteder, og sotluker koples fra det gamle pipeløpet og skader/ krater utbedres lokalt der hvor disse befinner seg. Uavhengig av om det er ildsted i leiligheten eller ei, så det er viktig at de som ikke har peis også gjør leiligheten sin tilgjengelig.

Nye rør senkes seksjonsvis ned, og ildstedene tilkoples etter hvert som rørsøylen monteres.

Merk at i alle pipeløp som befinner seg mot yttervegg, så vil det måtte fjernes gamle keramiske

rør før nye kan monteres. De av beboerne som er tilkoplet disse vil derfor måtte gi tilgang til

sin leilighet i en noe lengre tid.

Ildstedene kan tas i bruk 5 dager etter de er installert.

**Forventet arbeidstid per pipe**

Arbeid med hver skorstein og tilhørende ildsteder tar gjennomsnittlig **2-3** arbeidsdager, avhengig av antall, og type ildsteder, samt pipeløpets beskaffenhet. Leilighetene samt kjeller og loft må være tilgjengelige i denne tiden. Fremdriftsplan prosjektet ligger ute på nettsiden vår haralokka.no. Denne er også å finne på informasjonstavlen i første etasje, og er sendt ut på e-post.

Arbeidstider vil være hverdager, hovedsakelig fra **07:45** til **17:00**

**Hva forventes av beboerne**

De beboerne som ikke kan være tilstede under arbeidet kan levere nøklene til driftsleder (Jan Andreas). Pass på å gjøre dette i god tid før oppstart. Legg nøklene i postkassen utenfor vaktmesterkontoret (på enden av Bølerlia **54**). Nøklene leveres tilbake i respektive postkasser etter utført arbeide.

Driftsleder har kontor på enden av Haraløkka **54**, og kan kontaktes på **918 13 278**.

Vi har pr dags dato ingen tap av nøkler, men ønsker uansett at nøklene skal merkes med gatenummer, side i oppgangen og etasje, f.eks.: **6v3**. Dette tilsvarer Haraløkka **6,** **v**enstre side, **3** etg.)

Det må ryddes plass på minimum **1.5** rundt ildstedet.

**OBS**:

Vi anbefaler å dekke til møbler og annet med plast. Pipe Eksperten dekker gulvet fra inngangsdør og bort til arbeidssted.

Arbeide med piper og ildsteder medfører noe støv, men Pipe Eksperten forsøker så godt det lar seg gjøre å minimere dette med blant annet bruk av spesialvifter, støvsugere og riktige ventilasjonsforhold.

Hull må åpnes i skorstein, og disse blir pusset igjen (grovpuss). Dette betyr at noen beboere vil måtte male og eventuelt sparkle deler av området ved ildstedet. Det anbefales å la pussarbeider tørke/herde i 2 uker før området males.

Beboere med piper eller ildsted med spesialomramming, f.eks. fliser, stein, limtegl eller kakler må påregne selv å måtte fremskaffe lik erstatning for dette.

Vi gjør oppmerksom på at avvik i fremdriftsplanen kan forekomme.

**Årsak til avvik fra opprinnelig fremdriftsplan**

Som i alle prosjekter så oppstår det uforutsette hendelser. Fjerning av keramikkbelegg i pipeløpene på gavlveggene tok lengre tid enn forventet. I tillegg så var det kun rund **30** beboere som ønsket ny peis da befaring av leilighetene ble gjennomført i **april/mai**. Det var dette antallet **Pipe Eksperten** benyttet for å beregne ferdigstillingen av prosjektet. Etter den tid så har mange beboere ombestemt seg, og det er per dags dato ca. **70** som ønsker nytt ildsted.

Fremdriftsplaner for rehabiliteringen av pipeløpene og generell informasjon om prosjektet er å finne på nettsiden vår [**haralokka.no**](http://haralokka.no/). Fremdriftsplanen blir også hengt opp på **informasjonstavlene** i første etasje i de aktuelle oppgangene, og sendt ut på **e-post**.

**Vennlig hilsen Styret og Pipe Eksperten**.